armvectores/hy_wikipedia_2023 huggingface dataset:
Գաղտառիճ Վերին

Գաղտառիճ Վերին, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Եփրատի աջ կողմում, Գաղտառիճ գյուղից արևելք։


== Անվանումներ ==
Գյուղն ունեցել է հետևյալ անվանումները. Գաղտառիճ Հայկական, Գաղթառիչ Փոքր, Գաղթառիճ Վերին, Գաղտառիճ Փոքր, Գաղտառիճ Ուլյա, Խայտոառիճ, Կաֆդառիչ Կուչուկ, Կաֆդառիչ Քուչուկ, Կյագդարիձ Փոքր, Քյաղդառիչ Վերին։


== Անվան ստուգաբանություն ==
Այս գյուղի և Գաղտառիճ Վերին գյուղի անվանումները կապված են Մեծ Հայքի Բարձր Հայք աշխարհի Դերջանի գավառի Խաղտո Առիճ բերդի անվան հետ։


== Պատմություն ==
Եղել է զուտ հայաբնակ գյուղ։ Տեղի բնակչությունը թուրքերի ձեռքով կոտորվել է 1915 թվականի Մեծ եղեռնի ժամանակ։


== Բնակչություն ==
XX դարի սկզբին ուներ մի քանի տասնյակ տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Օբերբերգկիրխեն

Օբերբերգկիրխեն  (գերմ.՝ Oberbergkirchen), կոմունա Գերմանիայում, Բավարիա երկրամասում։
Ենթարկվում է Վերին Բավարիա երկրամասին։ Գտնվում է Իննեի Մյուլդորֆ շրջանում։ Բնակչությունը կազմում է 2757 մարդ (2010 թվականի դեկտեմբերի 31-ի տվյալներով։ Տարածքը 27,54 կմ² է։ Պաշտոնական կոդը՝  09 1 83 132.։


== Ծանոթագրություններ ==


== Արտաքին հղումներ ==
Պաշտոնական կայք
Սվետլանա Վասիլովսկայա

Սվետլանա Վասիլևնա Վասիլովսկայա (ռուս.՝ Светлана Васильевна Василевская, ապրիլի 28, 1971(1971-04-28), Եկատերինբուրգ, ՌԽՖՍՀ, ԽՍՀՄ), խորհրդային և ռուս վոլեյբոլիստուհի, ԽՍՀՄ և Ռուսաստանի կանանց հավաքականի անդամ (1989—1992)։ 1999 թվականի աշխարհի չեմպիոն։


== Արտաքին հղումներ ==
Անձի լուսանկարները


== Ծանոթագրություններ ==
Պորտու Սեգուրուի գավառ

Պորտու Սեգուրուի գավառ (պորտ.՝ Microrregião de Porto Seguro) գավառ Բրազիլիայում, մտնում է Բաիա նահանգի մեջ։ Մտնում է Բաիա նահանգի հարավային մարզի մեջ։ Բնակչությունը կազմում է 717 407 մարդ 2005 թվականի տվյալով։ Զբաղեցված տարածքը 27 665,304 կմ²։ Բնակչության խտությունը 25,9 մարդ/կմ²։


== Վիճակագրություն ==
Համախառն ներքին արտադրանքը կազմել է 3 374 342 533,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 4 917,01 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,677


== Գավառի կազմ ==
Գավառի կազմի մեջ են մտնում հետևյալ համայնքները.

Ալկոբասա
Կարավելաս
Էունապոլիս
Գուարատինգա
Իբիրապուան
Իտաբելա
Իտաժիմիրին
Իտամարաժու
Իտանեն
Ժուկուրուսու
Լաժեդան
Մեդեյրուս-Նետու
Մուկուրի
Նովա-Վիսոզա
Պորտու-Սեգուրու
Պրադու
Սանտա-Կրուս-Կաբրալիա
Տեյշեյրա-դի-Ֆրեյտես
Վերեդա
Պիրիս դու Ռիուի գավառ

Պիրիս դու Ռիուի գավառ (պորտ.՝ Microrregião de Pires do Rio), գավառ Բրազիլիայում, մտնում է Գոյաս նահանգի մեջ։ Մտնում է Գոյաս նահանգի հարավային մարզի մեջ։ Բնակչությունը կազմում է 94 452 մարդ 2006 թվականի տվյալով։ Զբաղեցված տարածքը 9418,370 կմ²։ Բնակչության խտությունը 10,0 մարդ/կմ²։


== Վիճակագրություն ==
Համախառն ներքին արտադրանքը կազմել է 678 349 953,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 7 475,88 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,755


== Գավառի կազմ ==
Գավառի կազմի մեջ են մտնում հետևյալ համայնքները.

Քրիստիանոպոլիս
Գամելեյրա դի Գոյաս
Օրիզոնա
Պալմելու
Պիրիս դու Ռիու
Սանտա Կրուս դի Գոյաս
Սիլվանիա
Սան Միգել դու Պասա Կուատրու
Ուրուտայի
Վիանոպոլիս
64

64 թվական,  նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 64 թվականն է, 
I դարի 64-րդ տարին։


== Դեպքեր ==


== Ծնունդներ ==


== Մահեր ==
Անդրեաս Համբարձումյան

Անդրեաս Մարտինի Համբարձումյան (փետրվարի 20, 1954(1954-02-20), Երևան, Հայկական ԽՍՀ, ԽՍՀՄ), հայ էնդոսկոպիստ, ճառագայթաբան, ուռուցքաբան։ Բժշկական գիտությունների դոկտոր (1992), պրոֆեսոր (1995)։


== Կենսագրություն ==
1977 թվականին ավարտել է Երևանի բժշկական ինստիտուտը։ 1981 թվականից եղել է Երևանի Ուռուցքաբանության գիտական կենտրոնի ընդերադիտման և գերձայնային ախտորոշման բաժանմունքի վարիչ, 1982 թվականից՝ ընդերադիտման կենտրոնի ղեկավար, 1995 թվականից՝ Երևանի պետական բժշկական համալսարանի ուռուցքաբանության, ճառագայթաբանության ամբիոնի վարիչ, 2000 թվականից՝ ՀՀ ուսուցողական ուլտրաձայնային կենտրոնի տնօրեն։
1997 թվականից հանդիսանում է ստամոքսաղիքաբանների ամերիկյան ընկերակցության անդամ, 1997 թվականից՝ Գերձայնային ախտորոշման ամերիկյան ընկերակցության անդամ, 1997 թվականից՝ Կլինիկական ուռուցքաբանների ամերիկյան ընկերակցության, 1997 թվականից՝ Կլինիկական ուռուցքաբանների եվրոպական ընկերակցության անդամ։


== Ստեղծագործություններ և ճանաչում ==
Աշխատանքները վերաբերում են հակաքաղցկեղային պայքարի, ստամոքսաղիքային համակարգի, շնչուղիների, միզասեռական օրգանների ընդերադիտման, գերձայնային ախտորոշման հարցերին։
2015 թվականին արժանացել է «Տարվա ճառագայթաբան» մրցանակին։


== Երկեր ==
Էնդոսկոպիայի ձեռնարկ, 1984։
Գերձայնային ախտորոշում, ատլաս, 1998։


== Ծանոթագրություններ ==


== Արտաքին հղումներ ==
Հարցազրույց Անդրեաս Համբարձումյանի հետ
Սաֆիթայի գավառ

Սաֆիթայի գավառ, (արաբ․՝ lang-ar‎‎) Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Տարտուսի մարզի 5 գավառներից մեկը։
Վարչական կենտրոնն է Սաֆիթա քաղաքը։ 2004 թվականի մարդահամարի տվյալներով գավառը ունի 129 632 բնակչություն։
Սաֆիթայի գավառը բաղկացած է 6 շրջաններից՝

Ալ-Բարիկիայի (արաբ․՝ ناحية البارقية‎‎), կենտրոն՝ Ալ-Բարիկիա բնակչություն 7 336
Մաշթա ալ-Հալուի (արաբ․՝ ناحية مشتى الحلو‎‎), կենտրոն՝ Մաշթա ալ-Հալու, բնակչություն 12 577
Ռաս ալ-Խաշուֆայի (ناحية رأس الخشوفة), կենտրոն՝ Ռաս ալ-Խաշուֆա, բնակչություն 19,915
Սաֆիթայի (արաբ․՝ ناحية بانياس‎‎), կենտրոն՝ Սաֆիթա, բնակչություն 60 172
Սեբեի (արաբ․՝ ناحية سبة‎‎), կենտրոն՝ Սեբե, բնակչություն 7 614
Ալ-Սիսինիայի (արաբ․՝ ناحية السيسنية‎‎), բնակչություն 22 018


== Ծանոթագրություններ ==
Ժուրավկա (գյուղ, Կրասնոարմեյսկի շրջան)

Անվան այլ կիրառումների համար տե՛ս՝ ԺուրավկաԺուրավկա (ուկրաիներեն՝ Журавка), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Ժուրավկա գյուղում բնակվում էր 181 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռոք Այլենդ շրջան (Իլինոյս)

Ռոք Այլենդ շրջան (անգլ.՝ Rock Island County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 1.106 կմ² է, բնակչությունը՝ 147.546 մարդ (2010 թ. տվյալներով)։ Շրջկենտրոնն է Ռոք Այլենդ բնակավայրը։ Կազմավորվել է 1831 թ.։
Երևան ջան

Երևան ջան, 2002 թվականին նկարահանված հայկական ֆիլմ՝ նվիրված կինոռեժիսոր Գենադի Մելքոնյանի հիշատակին։ 
Ֆիլմում հնչում են Արտեմի Այվազյանի «Ջան, Երևան» և «Բիթլզ» խմբի «Come Together» (խոսք՝ Վիգեն Ստեփանյանի) երգերը Միքայել Պողոսյանի կատարմամբ։ Հնչում են նաև Անահիտ Ասատրյանի և Արմեն Շեկոյանի բանաստեղծությունները։


== Սյուժե ==
Ֆիլմում ներկայացվում են երևակայական պատմություններ գորշ և անգույն իրականության մասին։ Երևանը սիրո պակասի պատճառով հիվանդացել է, այն սիրո, որը քաղաքը քաղաք դարձրեց։ Մնում է երազել, որ հնարավոր է քաղաքից հեռացնել բոլոր ախտերն ու չար ուժերին, և Երևանը կմաքրվի, մարդիկ կբարիանան և կսկսեն ստեղծել, կառուցել։


== Դերերում ==
Միքայել Պողոսյան, Արտյոմ Ղարիբյան, Աննա Էլբակյան, Սերգեյ Դանիելյան, Սամվել Սեդրակյան, Գուրգեն Սեդրակյան, Կարեն Ջանգիրով, Վլադիմիր Կոստանյան, Վաչագան Գրիգորյան, Նորայր Գևորգյան, Շահում Ղազարյան, Մարիկա Հակոբյան, Ջուլիետա Ստեփանյան, Գագիկ Մարտիրոսյան, Մարիաննա Մխիթարյան, Կամո Արզումանյան, Հրանտ Վարդանյան, Ալեքսանդր Վարդանյան, Արամ Միքայելյան, Նունե Աթանասյան, Հռիփսիմե Մեսրոպյան, Արմեն Թովմասյան, Առնո Զարգարյան, Վասիլ Սարգսյան, Մեխակ Էլբակյան, Հայկ Միքայելյան, Ռուբեն Գևորգյանց, Հռիփսիմե Հակոբյան, Արտակ Ներսիսյան, Սեդա Ջանիկյան, Արթուր Ադամյան, Ռաֆայել Պողոսյան, Միքայել Հովակիմյան, Ջանիկ Գալստյան, Տիգրանուհի Չակրյան, Վահան Ղազարյան, Տիգրան Գրիգորյան, Դևիդ Մինասյան, Հասմիկ Ասլանյան, Աիդա Գրիգորյան, Հովհաննես Էլբակյան, Կարեն Ալեքսանյան, Վիգեն Սիմոնյան, Հայկ Գևորգյան, Էդվարդ Գևորգյան, Արա Աղասարյան, Արմինե և Աննա Բադալյաններ, Գևորգ Ոսկանյան և Կոկոնյա թութակ։


== Նկարահանող խումբ ==
Պրոդյուսեր - Միքայել Պողոսյան
սցենարի հեղինակ - Միքայել Պողոսյան, մասնակցությամբ՝ Ա. ճգնավորյանի, Վ. Ստեփանյանի և բազմաթիվ երևանցիների
բեմադրող ռեժիսոր - Միքայել Պողոսյան, Գ. Մաշկարյան
բեմադրող օպերերատոր - Ա. Մելքումյան
բեմադրող նկարիչ - Վ. Սեդրակյան
երաժշտության հեղինակ - Լևոն Մալխասյան
երաժշտական ձևավորում և գործիքավորում Արա Թորոսյան (Մուրզիկ)
երկրորդ երազի բեմադրիչ- Ժիրայր Դադասյան
վերջաբան-հոլովակի բեմադրիչ - Է. Բաղդասարյան
օպերատոր - Մ. Բարոյան
մոնտաժ և հնչյունային ձևավորում - Կ. Բաղինյան
ռեժիսոր - Հ. Բաղդասարյան
ռեժիսորի օգնական - Լ. Սարգսյան
համակարգչային գրաֆիկա - «Տրիադա» ստուդիայի
դիմահարդար - Ն. Խաչատրյան
հնչյունային օպերատոր - Վ. Հակոբյան
օպերատորի օգնական և լուսանկարիչ - Ս. Թադևոսյան
փոխտնօրեն - Մ. Գևորգյան
տնօրեն - Վ. Բեկչյան


== Տես նաև ==
Հայկական ֆիլմերի ցանկ


== Ծանոթագրություններ ==


== Արտաքին հղումներ ==
Երևան ջան (ֆիլմ)
(6468) Վելզենբախ

(6468) Վելզենբախ (անգլ.՝ Welzenbach), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,674808 ա. մ., առավելագույնը մոտենում է 2,4752 ա. մ. հեռավորության վրա և հեռանում 2,8744 ա. մ.։ Արեգակի շուրջ մեկ ամբողջական պտույտ է կատարում 1597,85 երկրային օրվա ընթացքում, իր ուղեծրով շարժվելով միջինում 0,225302 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,3° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6468) Վելզենբախ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աշկովո (գյուղ, Գագարինսկի շրջան)

Աշկովո (ռուս.՝ Ашково), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 585 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տոռմա (Էստոնիայի շրջան)

Անվան այլ կիրառումների համար տե՛ս՝ Տոռմա (այլ կիրառումներ)Տոռմա շրջան (էստ․՝ Torma vald), շրջան Էստոնիայի Յիգևամաա նահանգում։ Շրջանի կենտրոնն է Տոռմա գյուղական ավանը։


== Բնակչություն ==
2006 թվականի տվյալներով շրջանում բնակվում էին 2472 մարդ։ Բնակչության խտությունը շրջանում կազմում էր 7,08 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
(4674) Պաուլինգ

(4674) Պաուլինգ (անգլ.՝ Pauling), աստերոիդ աստերոիդների գոտի ներքին մասում։ Հայտնաբերվել է 1989 թվականի մայիսի 2-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 1,858773 ա. մ., առավելագույնը մոտենում է 1,7282 ա. մ. հեռավորության վրա և հեռանում 1,9894 ա. մ., իսկ Երկրի ուղեծրին Պաուլինգ աստերոիդը նվազագույնը մոտենում է 0,7839 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 925,63 երկրային օրվա ընթացքում, իր ուղեծրով շարժվելով միջինում 0,388924 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 19,44° անկյուն։
Պաուլինգ աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4674) Պաուլինգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վոզրոժդենիե (այլ կիրառումներ)

Վոզրոժդենիե, կարող է վերաբերել՝

Վոզրոժդենիե - գյուղ Ռուսաստանի Լենինգրադի մարզի Վիբորգսկի շրջանի կազմում։
Վոզրոժդենիե - գյուղ Ռուսաստանի Կրասնոդարի երկրամասի Գելենջիկի քաղաքային օկրուգի կազմում։
Վոզրոժդենիե - գյուղ Ռուսաստանի Մոսկվայի մարզի Կոլոմենսկի շրջանի կազմում։
Վոզրոժդենիե - գյուղ Ռուսաստանի Սարատովի մարզի Խվալինսկի շրջանի կազմում։
Ռեզյապովո

Ռեզյապովո (ռուս.՝ Резяпово, բաշկիրերեն՝ Рәжәп), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 579 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(3271) Ուլ

(3271) Ul, աստերոիդ ամուրի ընտանիքում։ Հայտնաբերվել է 1982 թվականի սեպտեմբերի 14-ին Հանս-Էմիլ Շուստերի կողմից Լա Սիլյայում։
Միջին հեռավորությունը Արեգակից կազմում է 2,102081 ա. մ., առավելագույնը մոտենում է 1,2714 ա. մ. հեռավորության վրա և հեռանում 2,9327 ա. մ., իսկ Երկրի ուղեծրին Ul աստերոիդը նվազագույնը մոտենում է 0,2782 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1113,2 երկրային օրվա ընթացքում, իր ուղեծրով շարժվելով միջինում 0,323393 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 25,03° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3271) Ul աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գիզակ

Գիզակը կամ Գիջակը Հայկական տոմարի համաձայն, գիշերվա 12 ժամերից ութերորդի անունն է։
Սա լուսաբացին նախորդող պահերից մեկն է։


== Աղբյուր ==
Վիկտորիա դու Ժարի

Վիկտորիա դու Ժարի (պորտ.՝ Vitória do Jari), համայնք Բրազիլիայում՝ Ամապա նահանգի կազմում։ Գտնվում է Ամապա նահանգի հյուսիսարևելյան մարզում։ Մտնում է Մազագանի կազմի մեջ։ Բնակչությունը կազմում է 11 041 մարդ՝ 2005 թվականի տվյալներով։ Գրավում է 2483 կմ2 տարածք։ Բնակչության խտությունը՝ 4,44 մարդ/կմ²։


== Պատմություն ==
Քաղաքը հիմնադրվել է 1997 թվականի սեպտեմբերի 8-ին։


== Վիճակագրություն ==
Մարդկային զարգացման ցուցանիշը 2000 թվականին կազմում է 0,659։
Բյուրեղապակու և կերամիկայի թանգարան (Թեհրան)

Բյուրեղապակու և կերամիկայի թանգարան (պարսկերեն՝ موزه آبگینه و سفالینه), նաև կոչվում է բյուրեղապակու և բրուտագործական աշխատանքների թանգարան։ Թեհրանի թանգարաններից մեկն է։ Այս հուշահամալիրը 2014 համարի ներքո 1998 թվականի ապրիլի 27-ին մտցվել է Իրանի ազգային ժառանգության կազմի մեջ։ Թանգարանում ներկայացված են ապակյա և բյուրեղապակյա ցուցադրանմուշներ, բրուտագործական աշխատանքներ և կերամիկա։


== Պատմություն ==
Թանգարանի շենքը, տեղակայված լինելով Սիթիր փողոցի վրա, վերագրվում է Ղաջարիների ժամանակաշրջանին։
Այս համալիրը 1920 թվականից 1950 թվականը ներառյալ եղել է Ահմադ Քավամ աս-Սալթանեի տունը և աշխատավայրը։ 1976 թվականին Ֆարահ Փեհլևին հետ գնեց այդ շենքը՝ թանգարան բացելու նպատակով:Շենքը վերանորոգվեց ավստրիացի և իրանցի ինժեներների կողմից։
Այս թանգարանի նախագծումն իրականացվել է իրանցի ինժեներների կողմից, իսկ թանգարանի ապակենկարների (վիտրաժների) վերականգնմամբ և ներքին ճարտարապետությամբ զբաղվում էր հայտնի ավստրիացի ճարտարապետ և դիզայներ Հանս Հոլայնը։


== Թանգարանի ճարտարապետություն ==
Թանգարանի ապակիների վրա աշխատելիս Հանս Հոլայնը ոգեշնչվել է իրանական պատմության այնպիսի հուշարձաններով, ինչպիսիք են՝ Տաճարի դղյակը և Պերսեպոլիսի շարասյուները, Զրադաշտի խորանարդը և Սելջուկյան դարաշրջանի կամարները։
Թանգարանի շենքն ութանկյան ձև ունի և տեղակայված է 7000 քառակուսի մետր մակերեսով այգում։ Լավ պահպանված նրբակերտ դռները հիշեցնում են Սելջուկյան դարաշրջանի ճարտարապետությունը։
Ընդհանուր առմամբ՝ այս շենքն իրենից ներկայացնում է իրանական և եվրոպական ճարտարապետությունների միավորում։
Ապակու թանգարանը կազմված է 2 հարկից ջ 5 սրահներից։


== Ցուցադրություններ ==
Առաջին հարկում տեղակայված է երկու հարկ՝ ապակիով և կերամիկայով, որոնք վերաբերում են Իրանի մինչիսլամական ժամանակաշրջանին և 2-րդ հարկի 3 սրահներում ներկայացված են իսլամական ժամանակաշրջանի աշխատանքներ
Ամենահին ցուցադրանմուշները ապակյա խողովակներն են, որոնք նաև կոչվում են ապակյա գլաններ և գտնվել են Դուր-Ունթաշում (Չոգա-Զանբիլում) ու վերագրվում են մ.թ.ա. II հազարամյակին։
Առաջին հարկում նաև ներկայացված են ձեռքով պատրաստված կերամիկայի հնագույն առարկաներ, որոնք վերագրվում են Իրանի պատմության Պարթևական ժամանակաշրջանին։ Թանգաչանի Ուլտրամանուշակագույն սրահում ներկայացված են կերամիկայից պատրաստված առարկաներ, որոնք վերագրվում են VIII-IX դարերին և գտնվել են Նիշապուրում։ Չորրորդ (Ոսկե) սրահում գտնվում է սպասք, գեղեցիիկ ձեռագրով մակագրված զարդեր, որոնց վրա պատկերված են մոնղոլների դեմքերը։ Հինգերորդ (Ծիրանեգույն) սրահում կարելի է գտնել Իլհանիդների ժամանակաշրջանի կերամիկա։ Սրահում է գտնվում վարդաջրի ցողամանը, սափոր, Ղաջարիների՝ ռուբին քարով սեղանը, որը զարդարավծ է «Շահնամե» էպոսի հերոսների դեմքերով։


== Թանգարանի այցելություն ==
Այս թանգարանը Թեհրանի ամենաշատ այցելություններ ունեցող թանգարաններից է, և այցելուների մեծամասնությունն օտարերկրացի զբոսաշրջիկներ են։ Յուրաքանչյուր տարի այնտեղ է այցելում ավելի քան 2 միլիոն մարդ։


== Ծանոթագրություններ ==


== Արտաքին հղումներ ==
Թեհրանի՝ ապակու թանգարան
(2429) Շյուրեր

(2429) Շյուրեր (անգլ.՝ Schurer), աստերոիդ աստերոիդների հիմնական գոտում։ Հայտնաբերվել է 1977 թվականի հոկտեմբերի 12-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 2,572197 ա. մ., առավելագույնը մոտենում է 2,3133 ա. մ. հեռավորության վրա և հեռանում 2,831 ա. մ.։ Արեգակի շուրջ մեկ ամբողջական պտույտ է կատարում 1506,8 երկրային օրվա ընթացքում, իր ուղեծրով շարժվելով միջինում 0,238917 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2429) Շյուրեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալենուշ Տերյան

Ալենուշ Տերյան (պարսկերեն՝ آلينوش طريان, նոյեմբերի 9, 1920(1920-11-09), Թեհրան, Իրան - մարտի 4, 2011(2011-03-04), Թեհրան, Իրան), Իրանի ֆիզիկայի առաջին կին պրոֆեսոր։ Առաջին արևային աստղադիտարանի հիմնադիրն է Իրանի աստղագիտության պատմության մեջ։ Հայտնի է որպես «Իրանի ժամանակակից աստղագիտության մայր»։


== Կենսագրություն ==
Ալենուշ Տերյանը ծնվել է 1920 թվականին Թեհրանում։ Մայրը ուսանել էր Շվեյցարիայում և ֆրանսերենի ուսուցչուհի էր, իսկ հայրը Նոր Ջուղայի հայերից էր և գրող էր, կյանքի վերջին 20 տարիներին ծառայել է որպես Իրանի «Սեփահ բանկի» տնօրեն։ Ծնողները տիրապետել են հայերենին, պարսկերենին, և ֆրանսերենին։ Հայրը նաև Ֆիրդուսու բանաստեղծություններից հայերեն թարգմանությունների հեղինակ է, որոնք հրատարակվել են իր գրքում «Արիզադի Պոեզիայի Հավաքածո» (պարսկ.՝ ديوان اشعار آريزاد) անվամբ։
1947 թվականի մայիսին Ալենուշն ավարտում է ուսումը Թեհրանի համալսարանի Գիտության ֆակուլտետում և նույն տարվա սեպտեմբերից աշխատանքի անցնում նույն ֆակուլտետի ֆիզիկայի լաբորատորիայում, իսկ մեկ տարի հետո նշանակվում լաբորատորիայի գործառությունների պետ։
Տերյանը փորձում է համոզել իր դասախոս Մահմուդ Հեսաբիին, որ օգնի իրեն կրթաթոշակ ստանալ՝ Ֆրանսիայում ուսումը շարունակելու համար։ Սակայն կին լինելու պատճառով մերժվում է։ Չնայած դրան` հոր ֆինանսական օգնությամբ մեկնում է Փարիզ և Սորբոնի համալսարանի Մթնոլորտային ֆիզիկայի ֆակուլտետում շարունակում ուսումը։ 1956 թվականին ստանում է ասպիրանտի աստիճան և Սորբոնում նրան դասախոսի պաշտոն է առաջարկվում։ Սակայն Իրանին ծառայելու համար որոշում է վերադառնալ և որպես դասախոս սկսում է թերմոդինամիկա դասավանդել Թեհրանի համալսարանի ֆիզիկայի ֆակուլտետում։
1959 թ.-ին Արևմտյան Գերմանիան թոշակ է տրամադրում Թեհրանի համալսարանին` արևային ֆիզիկայի աստղադիտարանում 4 ամիս սովորելու համար, և Տերյանն է ընտրվում որպես թոշակի շահառու։ 1961 թ.-ի մարտին չորս ամսով մեկնում է Գերմանիա, ապա վերադառնում Իրան և 1964 թվականի մայիսի 30-ին արժանանում պրոֆեսորի կոչման` այդպիսով դառնալով Իրանի առաջին կին պրոֆեսորը։
1966 թվականի նոյեմբերի 20-ին ընտրվում է Թեհրանի համալսարանի Երկրաֆիզիկայի կոմիտեի անդամ, իսկ երեք տարի հետո նշանակվում Թեհրանի համալսարանի Երկրաֆիզիկայի հիմնարկի արևային ֆիզիկայի հետազոտությունների խմբի նախագահ և աշխատանքի անցնում արևային ֆիզիկայի աստղադիտարանում, որի հիմնադրման մեջ ինքը մեծ դեր էր կատարել։
Տերյանը Իրանում աստղաֆիզիկա դասավանդող առաջին անձն էր։ 1979 թվականին պաշտոնաթողման դիմում է ներկայացրել և պաշտոնաթող եղել։ Նա կտակում բնակարանը նվիրել է Ջուղայի հայերին և այն ուսանողներին, որոնք հարմար բնակատեղի չունեն։ Կյանքի վերջը անց է կացրել Թեհրանի Թոհիդ ծերանոցում։


== Գնահատականներ ==
Իրանի հեռուստատեսության «Իմաստուններ» ծրագրի կողմից որպես գիտության ոլորտի մնայուն դեմք է ճանաչվել։ 2003 թվականին նրա կյանքի մասին վավերական ֆիլմ է ստեղծվել Իրանի հեռուստատեսության պատվերով, «Դեպի արև» (պարսկ.՝ سوي خورشيد) անվամբ։
2006 թվականի հուլիսին Իրանի նախագահ Մահմուդ Ահմադինեժադի կողմից գնահատագրի ու շքանշանի է արժանացել։


== Ծանոթագրություններ ==


== Արտաքին հղումներ ==
Ալենուշ Տերյանը դասարան․ամ կայքում Archived 2016-09-05 at the Wayback Machine.
Գորչակի (գյուղ, Դաոլեկանովսկի շրջան)

Գորչակի (ռուս.՝ Горчаки, բաշկիրերեն՝ Горчаки), գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 136 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Love & Letter (ալբոմ)

Love & Letter (նաև հայտնի է որպես First Love & Letter), հարավկորեական բոյ բենդ Seventeen-ի առաջին ստուդիական ալբոմը, որը թողարկվել է 2016 թվականի ապրիլի 25-ին։ Ալբոմը համարվում է նախորդ երկու մինի ալբոմների` «17 Carat»-ի և «Boy Be»-ի շարունակությունը։


== Նկարագրություն և ռելիզ ==
Ալբոմը պարունակում է տաս երգ, որոնց հիմքը համարվում է առաջին սիրո փորձը։ «Pretty U»-ն ընտրվել է որպես գլխավոր երգ և երգվել է շատ երաժշտական շոուների ժամանակ` երկու և ավել ամիսների ընթացքում։ Այդ ընթացքում խումբը վաստակել է իր առաջին երկու հաղթանակները «Show Champion»-ում։ Առաջին հաղթանակը եղել է մայիսի 4-ին, իսկ հաջորդը` մայիսի 11-ին։ Որոշ թրեքներ համարվում են խմբի նախորդ թողարկված երգերի հատուկ տարբերակներ։
Խմբի անդամները մեծապես օգնել են ալբոմի ստեղծմանը, նրանք համարվում են հեղինակներ կամ համահեղինակներ, կոմպոզիտորներ կամ գրեթե յուրաքանչյուր երգի համակոմպոզիտոր։ Ալբոմը հայտնվել է Billboard համաշխարհային ալբոմային հիթ-շքերթի երրորդ հորիզոնականում, ինչպես նաև Top Heatseekers հիթ-շքերթի հինգերորդ հորիզոնականում։ «Pretty U» փրոմոսինգլը երրորդ հորիզոնականն է զբաղեցրել Billboard համաշխարհային սինգլային հիթ-շքերթում, ինչը նրանց լավագույն արդյունքն է։

2016 թվականի հունիսի 24-ին խումբը ելույթ է ունեցել Նյու Յորքի KCON երաժշտական փառատոնում։


== Ալբոմի վերահրատարակում ==
2016 թվականի հուլիսի 4-ին թողարկվել է ալբոմի վերահրատարակումը` հինգ նոր թրեքերով, ներառյալ «Very Nice» նոր պրոմոսինգլը։


== Ստեղծագորրծությունների ցուցակ ==


== Ծանոթագրություններ ==
Սակյա (վանք)

Սակյա (չինարեն՝ 萨迦寺; տիբեթերեն՝ ས་སྐྱ — մոխրագույն երկիր), նույնանուն դպրոցի բուդդայական վանք Չինաստանի Տիբեթի ինքնավար շրջանի Շիգաձեի գավառում՝ Շիգաձե քաղաքից 102 կմ արևմուտք։
Սակյայի դպրոցի գլխավոր վանքը հիմնադրվել է 1073 թվականին Կոնչոգ Գյալպոյի (1034-1102) կողմից, ով ազդեցիկ ազնվական Կհոն Ցզանի ընտանիքից էր և եղել է նինգմապինյան վանական, այնուհետև դարձել առաջին Սակյա Տրիձինը։ Վանքի վանահայրերը ղեկավարել են Տիբեթը 13-րդ դարում՝ Մոնղոլական կայսրության կազմում։
Վանքն իր միջնադարյան մոնղոլական ճարտարապետությամբ հստակ տարբերվում է Լհասայի և Յարլունգի տաճարներից։ Գոյատևած հնագույն կառույցներից միակը Լհաքան Չենպոն (Սիբգոն Տրուլպան) է։ Սկզբնապես դահլիճը կառուցվել է ժայռի քարանձավում 1268 թվականին պոնչեն Սակյա Սանգպոյի կողմից, իսկ վերանորոգվել է 16-րդ դարում։ Ամբողջ գոմպան զբաղեցնում է ավելի քան 18,000 մ2 տարածք, իսկ հիմնական դահլիճը՝ 6000 մ2: Մշակութային հեղափոխությունից հետո շինություններից շատերը ոչնչացել են։

Սակյայի հսկա գրադարանը՝ ավելի քան 84 000 գլանաձև ձեռագրերը տեղադրված են 10 մ բարձրությամբ և 60 մ երկարությամբ պատի մեջ, բացվել է 2003 թվականին։ Գրքերի մեծ մասը բուդդայական է, բայց կարող են լինել նաև գրականության, պատմության, աստղագիտության, մաթեմատիկայի և արվեստի վերաբերյալ աշխատություններ։ Ենթադրվում է, որ գրադարանը հարյուրամյակներ շարունակ անձեռնմխելի է եղել։ Գրադարանի ուսումնասիրությամբ զբաղվում է Չինաստանի Տիբեթյան հասարակական գիտությունների ակադեմիան։ 2011-2022 թ․թ․ դրությամբ թվայնացվել է գրադարանի 20 տոկոսը։


== Սակյա Հնդկաստանում ==
Ներկայիս Սակյա Տրիզինը, ով «Սակյա» ուղղության կրողներից է, 1959 թվականին փախել է Հնդկաստան և ներկայումս բնակվում է Դեհրադունում։ Դպրոցի ղեկավարների մեծամասնության նման նա ամուսնացած է և ունի երկու որդի։ Կրտսերը՝ Դունգսեյ Գյանա Վաջրան, (ծնվ. 05.07.1979) վանական է և հսկիչ Հնդկաստանում Սակյա նոր վանքի շինարարության վրա։


== Պատկերասրահ ==
Սակյա վանք
		
		
		
		
		
		


== Ծանոթագրություններ ==
Խոտատենդ

Խոտատենդ, մարդու ալերգիական հիվանդություն, որն արտահայտվում է որոշ բույսերի ծաղկափոշու հանդեպ օրգանիզմի զգայնության բարձրացումով։ Պոլինոզների (լատ. pollen - ծաղկափոշի) տարատեսակ է։ Սկսվում է խոտաբույսերի և ծառերի ծաղկման շրջանում։ Որոշակի ծաղկափոշու հանդեպ օրգանիզմի անհատական զգայնությունից և տվյալ բույսի ծաղկման ժամանակից կախված՝ խոտատենդը լինում է գարնանային, ամառային և աշնանային։ Խոտատենդն արտահայտվում է քթի, աչքի լորձաթաղանթների գրգռումով, հազվադեպ՝ բրոնխային հեղձուկի նոպայի ձևով։
Բուժումը. միջնոպային շրջանում սպեցիֆիկ դեսենսիբիլացում (ապազգայնացում), սրացումների ժամանակ՝ ախտանշանային (էֆեդրին, ադրենալին) և հակահիստամինային պատրաստուկներ։
Կանխարգելումը. կլիմայափոխություն՝ հիվանդության զարգացման սեզոնում, ալերգենի հետ շփման վերացում։
Air New Zealand

Air New Zealand խոշորագույն ավիաընկերություններից է Նոր Զելանդիայում, որի գրասենյակը գտնվում է Օքլենդում։ Ավիաընկերությունը իրականացնում է կանոնավոր չվերթներ հետևյալ մայրցամաքներում՝ Ասիա, Եվրոպա, Հյուսիսային Ամերիկա և Օվկիանա։ Air New Zealand-ը աշխարհի միակ ավիաընկերություններց է, որը կարող է թռիչքներ իրականացնել ամբողջ աշխարհում։ Ավիաընկերությունը հիմնադրվել է 1940 թվականի ապրիլի 26-ին։ Ավիաընկերությունը համագործակցում է Star Alliance-ի հետ։


== Չվերթը ==


== Ծանոթագրություններ ==


== Արտաքին հղումներ ==
Պաշտոնական կայք
Դուռը (մուլտֆիլմ)

Դուռը (ռուս.՝ Дверь), խորհրդային տիկնիկային մուլտֆիլմ, որը ստեղծել է ռեժիսոր Նինա Շորինան «Սոյուզմուլտֆիլմ» ստուդիայում, 1986 թվականին։ Մուլտֆիլմը նկարահանվել է ըստ Տ. Պոնոմարյովայի պատմվածքի մոտիվների։


== Սյուժե ==
Մի հին, վաղուց կիսաքանդ տանը, որը հիմնանորոգման կարիք ուներ, մարդիկ ապրում են սովորական կյանքով։ Նրանք արդեն վաղուց հարմարվել են այն բանին, որ շքամուտքի դուռը բացվում է ոչ միայն ուժեղ ձայնով, այլ նաև որոշ մարդիկ չեն կարողանում անցնել դրա միջով։ Այս անհարմարությունը վերացնելու փոխարեն բնակիչները իրենց տներն են մտնում ոչ սովորական ձևով։ Ոմանք ուղղակի թռչում են պատուհանից, ոմանք իջնում են թելով և ճամպրուկով պատրաստված «վերելակով», ոմանք էլ սողում են խողովակով։ Եվ այդպես ամեն օր։ Բնակիչներն արդեն այնքան են սովորել այս տարօրինակ գոյությանը, որ գրեթե չեն նկատում դրա տարօրինակ լինելը։ Սակայն մի օր օդապարուկով թռչող մի փոքրիկ տղա դռան վրա յուղ է քսում, և այն սկսում է բացվել։ Թվում է, թե վերջապես կարելի է մտնել բաց դռնից աստիճաններով բարձրանալով` հայտնվել տանը։ Սակայն դա այնքան էլ այդպես չէ։ Հին տան բնակիչները չեն հրաժարվում իրենց սովորույթներից։


== Նկարահանող խումբ ==
Ռեժիսոր` Նինա Շորինա
Սցենարի հեղինակ` Ալեքսեյ Ստուդզինսկի
Բեմադրող նկարիչ` Վիկտոր Դուդկին
Անիմատորներ` Սերգեյ Օլիֆիրենկո, Տատյանա Մոլոդովա, Միխայիլ Պիսման, Վյաչեսլավ Շիլոբրեև
Տիկնիկները և դեկորացիաները պատրաստել են` Պ. Գուսև, Օ. Մասաինով, Վ. Աբակումով, Վ. Գրիշին, Մ. Կոլտունով, Վ. Պետրով, Ն. Բարկովսկայա, Մ. Չեսնոկովա, Ն. Մոլևա, Ա. Վետյուկովա, Ն. Զակլյակով, Ա. Բալյաև, Վ. Ալիսով, Ն. Գրինբերգ, Լ. Լյուտինսկայա, Ն. Մենչուկով
Օպերատոր` Յուրի Կամենեցկի
Հնչյունային ռեժիսոր` Բորիս Ֆիլչիկով
Մոնտաժող` Գալինա Ֆիլատովա
Խմբագիր` Ա. Վյատկին
Տնօրեն` Գրիգորի Խմարա
Դերերը հնչյունավորել են` Անատոլի Բարանցև, Բորիս Նովիկով, Մուզա Կրեպկոգորսկայա, Օլգա Գրոմովա, Վ. Մաշենկո, Չիկա թութակ


== Փառատոններ և պարգևներ ==
Պարգևատրվել է Անսիի Միջազգային կինոփառատոնի մրցանակով (Ֆրանսիա)։
Մուլտֆիլմը ներառվել է 1987 թվականի աշխարհի 10 լավագույն մուլտիպլիկացոն ֆիլմերի շարքում։


== Վերաթողարկում DVD ձևաչափով ==
Մուլտֆիլմը DVD ձևաչափով թողարկվել է «Masters of Russian Animation Volume 4» մուլտֆիլմերի ժողովածուում։ Ժողովածուում ներառվել են հետևյալ մուլտֆիլմերը` «Դուռը» (1986), «Տղան ինչպես տղա» (1986), «Ազատագրված Դոն Կիխոտ» (1987), «Մարտինկո» (1987), «Մեծ ստորգետնյա պարահանդես» (1987), «Կատուն և ծաղրածուն» (1988), «Երազ» (1988), «Երկրորդ եսը» (1989), «Ընկերուհին» (1989), «Երկու անգամ երկու», «Կատուն և Կոն» (1990)։


== Ծանոթագրություններ ==


== Արտաքին հղումներ ==
«Դուռը» մուլտֆիլմը «Անիմատոր.ռու» կայքում
«Դուռը»(անգլ.) ֆիլմը Internet Movie Database կայքում
«Դուռը» «Հայրենական կինոյի հանրագիտարան» կայքում
Պիսանիցա

Խորվաթական պիսանիցա կամ սլավոնական Զատկի ձու (խորվ.՝ Pisanica), հարավային սլավոնների, հատկապես՝ խորվաթների արարողակարգում Զատկի տոնին ընդառաջ ներկված ձվի անվանումը։
Այդ արարողակարգը գալիս է հին սլավոնական հեթանոսական ժամանակներից։ Խորվաթները և մյուս հարավային սլավոնները (բոսնիացիներ, սլովեններ, սերբեր, մակեդոնացիներ և այլն) Զատկի տոնին ձուն ներկում են հնարավորինս վառ գույներով։
Այն ժողովրդի համար հայտնի է, որպես օրվա գլխավոր խորհրդանիշ, որը միմյանց են նվիրում տոնակատարության մասնակիցները։ Նախքան ձվաներկի ներկայիս հայտնիությունը՝ գյուղացիական բնակչությունը օգտագործում էին բազմաթիվ ռեսուրսներ։
Ամենատարածված գույնը համարվում է կարմիրը։ Խորվաթները ձվի կեղևը ներկում էին կարմիր գույնով օգտվելով ճակնդեղի և այլ կարմիր բանջարեղենների գույները։
Կաղնու կեղևը օգտագործվում է մուգ դարչնագույն կեղևի գունավորման համար։ Վառ կանաչ գույնի համար օգտագործվում են կանաչ բույսերը։
«Պիսանիցա» տերմինը գալիս է խորվաթերեն «գրված» բառից։ Ներկված ձվերի զամբյուղը զարդարում են խաչերով և տարբեր ծաղիկներով։ Կաթոլիկ սլավոնները (և ոչ միայն) պիսանիցայի հետ մատատեղ տոնական սեղանին դնում են նաև տարբեր խորհրդանշական ուտեստներ։ Դրանք են հաց, պանիր, գինի և ձու (ինչպես պիսանիցա, այնպես էլ հասարակ եփած ձու)։
Կաթոլիկ սլավոնները պիսանիցա ձվերը «կռվացնում են» միմյանց հետ։ Պարտված ձուն անցնում է հաղթողին։


== Պատկերասրահ ==

		
		
		


== Տե՛ս նաև ==
Զատիկ


== Աղբյուրներ ==
Խորվաթական ձուն, Զատկին արարողակարգը հարավային սլավոն ժողովուրդների ծիսակարգում
Մոնտե Գրիմանո Տերմե

Մոնտե Գրիմանո Տերմե (իտալերեն՝ Monte Grimano Terme) կոմունա Իտալիայում, գտնվում է Մարկե շրջանում՝ Պեզարո է Ուրբինո պրովինցիայում։ Բնակչությունը կազմում է 1250 մարդ (2008 թվականի տվյալներով), բնակչության խտությունը՝ 52 մարդ/կմ²։ Տարածքը կազմում է 24 կմ²։ Փոստային ինդեքս՝ 61010: Հեռախոսային կոդ՝ 0722։


== Ժողովրդագրություն ==
Բնակչության գրաֆիկը.


== Համայնքի վարչակազմ ==
Հեռախոս։ 0541 970125
Էլ-փոստ։ comune.montegrimanoterme@provincia.ps.it
Պաշտոնական կայք։ http://www.comune.montegrimanoterme.it/ Archived 2007-12-22 at the Wayback Machine.


== Արտաքին հղումներ ==
http://www.comune.montegrimanoterme.it/ Archived 2007-12-22 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Արգենտինայի կղզիների ցանկ

Արգենտինայի ամենախոշոր կղզիները տեղակայված են Իսլա-Գրանդե կղզու արևելյան մասում (իսպ.՝ Isla Grande de Tierra del Fuego): 47,992 կմ քառ․ ընդհանուր տարածքով կղզին բաժանված է Չիլիի և Արգենտինայի միջև, իսկ վերջինս նրանում զբաղեցնում է 18.507 կմ քառ․: Արգենտինայի նույն կղզեխմբին է պատկանում Էստադոսի խոշոր կղզին (իսպ.՝ Isla de los Estados): Բացի այդ, երկիրը պահանջում է տարածքային պահանջներ Ֆոլկլենդյան կղզիների, Հարավային Սանդվիչյան կղզիների և Հարավային Ջորջիայի կղզիների նկատմամբ։ Անտարկտիդայում Արգենտինան իրավունքներ ունի Հարավային Օրկնեյան և Հարավային Շետլանդյան կղզիների նկատմամբ։
Ստորև բերված է Արգենտինայի ամենամեծ կղզիների ցանկը՝ ըստ Արգենտինայի Ազգային աշխարհագրական ինստիտուտի, որից ընդհանուր առմամբ ճանաչված են Էստադոսի և Տրինիդադի կղզիների տարածքային ստորաբաժանումները։ Վերոհիշյալ բոլոր կղզիները, բացառությամբ Տրինիդադի, տարածապես պատկանում են Հրո Երկիր, Անտարկտիդա և Հարավային Ատլանտիկայի կղզիներ նահանգին։


== Տես նաև ==
Հարավային Օրկնեյան կղզիներ
Հարավային Շետլանդյան կղզիներ


== Ծանոթագրություններ ==
Սենտ Էտիեն դը Վալու

Սենտ Էտիեն դը Վալու (ֆր.՝ Saint-Étienne-de-Valoux), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 208 թվականի դրությամբ կազմում է 293 մարդ, բնակչության խտությունը` 124.15 մարդ/կմ²։ Բնակավայրը զբաղեցնում է 2.36 կմ² տարածք։


== Աշխարհագրություն ==
Գտնվում է Փարիզ քաղաքից 450 կմ հարավ-արևելք, Լիոն քաղաքից` 60 կմ հարավ, Պրիվա քաղաքից` 60 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 165 աշխատունակ (15-64 տարեկան) բնակիչ, որոնցից ակտիվ էին 133-ը, իսկ ոչ ակտիվները` 32։ Ակտիվության ցուցանիշը կազմում է 80,6 %։ 133 աշխատունակ մարդկանցից աշխատել է 122 անձ (64 տղամարդ և 58 կին)։ Գործազուրկ են եղել 11 անձ (3 տղամարդ և 8 կին)։ 32 անաշխատունակներից 10-ը եղել են աշակերտներ կամ ուսանողներ, 13-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(5581) Միցուկո

(5581) Միցուկո (անգլ.՝ Mitsuko), աստերոիդ աստերոիդների հիմնական գոտում։ Հայտնաբերվել է 1989 թվականի փետրվարի 10-ին Մասայուկի Իվամոտոյի և Թոշիմասա Ֆուրութայի կողմից Տոկուշիմա-Կայնանում։
Միջին հեռավորությունը Արեգակից կազմում է 2,37969 ա. մ., առավելագույնը մոտենում է 1,9985 ա. մ. հեռավորության վրա և հեռանում 2,7608 ա. մ.։ Արեգակի շուրջ մեկ ամբողջական պտույտ է կատարում 1340,85 երկրային օրվա ընթացքում, իր ուղեծրով շարժվելով միջինում 0,268487 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5581) Միցուկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շքածառ

Շքածառ (Araucaria), արաուկարիա, շքածառազգիների (Araucariacease) ընտանիքի ասեղնատերև բույսերի ցեղ։ Խոշոր, 30-60 և նույնիսկ 90 մ բարձրությամբ ծառեր են։ Առաջացնում են երկու տիպի կոներ՝ կլորավուն (իգական, տրամագիծը՝ 20 սմ) և երկարավուն (արական, երկարությունը՝ 15-20 սմ)։ Հայտնի է շքածառի 20 տեսակ՝ տարածված Ավստրալիայում, Նոր Գվինեայում, Նոր Կալեդոնիայում, Նորֆոլկ կղզում և Ամերիկայում, վայրի տեսակը հանդիպում է նաև Բրազիլիայում և Չիլիում։ Սերմերը մեծ մասամբ ուտելի են։ Շքածառն ունի շատ տեսակներ, որոնցից որոշները օգտագործվում են քաղաքների և պուրակների կանաչապատման մեջ, աճեցվում սենյակներում ու ջերմոցներում։ Բնափայտը կիրառվում է ատաղձագործության մեջ։
Սովորական (նորֆոլկյան) շքածառի (A. excelsa R. Br.) ճյուղերը ուղղահայաց բնի վրա հարկ-հարկ դասավորված են օղակաձև փնջերով։ Ասեղնատերևները վառ կանաչ են, մանր, հիմքում՝ քիչ հաստ, ծայրերը՝ սուր։ Չափազանց բարձր դեկորատիվ բույս է։ Ավելի գեղեցիկ տեսք ունեն գորշ կապտավուն տերևավոր A. excelesa var. glauca և ստվարատերև կոմպակտ A. excelesa var. compacta շքածառերը, որոնք հասնում են 0,7-1,0 մ բարձրության։
Մեզ մոտ բնակարանային պայմաններում մշակության համար հարմար են նաև  բրազիլիական (A. brasiliana A. Rich.) և ավստրալիական (A. bidwilli Hook.) շքածառերը, որոնց ասեղնատերևները կաշակերպ են, նշտարա-օվալաձև, իսկ ճյուղերը, հատկապես առաջին տեսակի մոտ, դեպի ցած են հակված։
Կարող է հանդիպել Սև ծովի ափերին։ Բաթումում բրազիլիական շքածառը պտղաբերում և տալիս է ցանքի համար միանգամայն պիտանի, հասուն սերմեր։
Շքածառը բազմացվում է սերմերով, գագաթնակտրոններով և օդային անդալիսով։


== Ծանոթագրություններ ==
Անմեռուկ կլորատերև

Անմեռուկ կլորատերև (լատ.՝ Andrachne rotundifolia), իշակաթնուկազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
20-40 սմ բարձրությամբ բազմամյա կիսաթփիկ է, որը ճյուղավորվում է հիմքից և կազմված է ճիպոտանման ցողուններից։ Տերևները մանր են, կլորավուն և հերթադիր։ Ծաղկակիցներով ծաղիկները մանր են և միատուն, արական ծաղիկների պսակաթերթերը զարգացած են և ունեն 5 առէջ։ Իգական ծաղիկները կազմված են բավականին մեծ, մանր, բութ, ռեդուկցված և կլորավուն պսակաթերթերից և պտղի ժամանակ պահպանվող բաժակաթերթերից։ Պտուղը եռանիստ է, առանց հավելուկի։


== Տարածվածություն ==
Հայաստանում հանդիպում է Մեղրու ֆլորիստիկական շրջանում (Մեղրի, Ալդարա, Նյուվարդի)։


== Էկոլոգիա ==
Աճում է ստորին լեռնային գոտում՝ ծովի մակարդակից մոտ 800-1000 մ բարձրությունների վրա, չոր քարքարոտ լանջերին, ֆրիգանոիդ բուսականության կազմում։ Ծաղկում է մայիս ամսին, պտղաբերում՝ հունիսին։


== Պահպանություն ==
Վտանգված տեսակ է։ Տարածման և բնակության շրջանների մակերեսը 500 կմ²-ից պակաս է։ Արեալը խիստ մասնատված է։ Տեսակին քոչվոր անասնապահության և կլիմայի փոփոխության պատճառով սպառնում է տարածման և բնակության շրջանների կրճատում։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ Ընդգրկված չէ CITES-ի և Բեռնի կոնվենցիաների հավելվածներում։
Պահպանություն չի իրականացվում։


== Ծանոթագրություններ ==
Ումար Նիաս

Էլ-Հաջի Բայ Ումար Նիաս (ֆր.՝El Hadji Baye Oumar Niasse, ապրիլի 18, 1990(1990-04-18), Ouakam, Almadies Arrondissement, Դաքար, Դակար, Սենեգալ), սենեգալցի ֆուտբոլիստ, հարձակվող։ Հանդես է գալիս անգլիական «Էվերթոն»-ի և Սենեգալի ազգային հավաքականի կազմում։


== Ակումբային կարիերա ==


=== «Ուակամ» ===
Ումար Նիասը իր կարիերան սկսել է սենեգալական «Ուակամ»-ի կազմում։ Նա 2008 թվականին պայմանագիր է կքնել թմի հետ և 2008-09 մրցաշրջանում օգնել է թմին դառնալ Սենեգալի Երկրորդ լիգայի հաղթող։ Նա այդ մրցաշրջանում դարձել է 21 գոլի հեղինակ։
Նիասը 2011 թվականին թմի հետ դարձել է Սենեգալի Պրեմիեր լիգայի չեմպիոն։
2012 թվականի փետրվարին Ումարը վարձավճարով տեղափոխվել է նորվեգական «Բրան»։ Նա այդ թմից մասնակցել է 3 հանդիպման և վարձակալության ավարտից հետո վերադարձել է Սենեգալ։


=== «Ակհիսար Բելեդիսպոր» ===
2013 թվականի օգոստոսին Ումար Նիասը տեղափոխվել է թուրքական Սուպեր Լիգան ներկայացնող «Ակհիսար Բելեդիսպոր»։ Նիասը թիմի կազմում անցկացրել է մեկ մրցաշրջան, որի ընթացքում դարձել է 15 գոլի հեղինակ։


=== «Լոկոմոտիվ» ===
2014-15 մրցաշրջանից առաջ՝ 2014 թվականի հուլիսին Նիասը տեղափոխվել է «Լոկոմոտիվ»։ Տրանսֆերն արժեցել է 5.5 միլիոն եվրո։
Ռուսական ակումբի կազմում սենեգալցին մասնակցել է 28 հանդիպամն և դարձել է 12 գոլի հեղինակ։


=== «Էվերթոն» ===
2016 թվականի փետրվարի 1-ին 13.5 միլիոն եվրոյի դիմաց Ումար Նիասը տեղափոխվել է Պրեմիեր Լիգան ներկայացնող «Էվերթոն»։ Նա թիմի հետ կնքել է 4.5 տարվա պայմանագիր։
Թիմի կազմում իր առաջին հանդիպումը նա անցկացրել է 2016 թվականի փետրվարի 20-ին՝ մասնակցելով «Բորնմութ»-ի դեմ խաղին։ Նա 80-րդ րոպեին փոխարինել է Ռոմելու Լուկակուին։ Մրցաշրջանից հետո Նիասը տեղեկացվել է, որ պետք է իր համար նոր ակումբ փնտրի։
Այնուամենայնիվ 2016 թվականի սեպտեմբերի 1-ին սենեգալցին հայտնվել է այն 25 ֆուտոլիստների շարքում, ովքեր հայտավորվել է 2016-17 մրցաշրջանի համար։


=== «Հալլ Սիթի» ===
2017 թվականի հունվարի 13-ին Ումար Նիասը վարձավճարով տեղափոխվել է «Հալլ Սիթի»։ Տեղափոխությունն արժեցել է 10 միլիոն եվրո։ Թիմի կազմում իր նորամուտը նա նշել է հունվարի 14-ին՝ «Բորնմութ»-ի դեմ խաղում։ Նա փոխարինման է դուրս եկել 83-րդ րոպեին։
Նա իր առաջին գոլը թիմի կազմում խփել է Անգլիայի լիգայի գավաթի խաղարկության շրջանակներում կայացած «Մանչեսթեր Յունայթեդ»-ի դեմ խաղում։ Նա մասնակցել է ամբողջ հանդիպմանը։ Պրեմիեր Լիգայի շրջանակներում նա իր առաջին գոլը խփել է 2017 թվականի փետրվարի 4-ին՝ «Լիվերպուլ»-ի դեմ խաղում, որն ավարտվել է 2-0 հաշվով։


=== Վերադարձ «Էվերթոն» ===
Վարձակալության ժամկետի ավարտից հետո նա վերադարձել է «Էվերթոն»։ Վերադարձից հետո Պրեմիեր Լիգայի շրջանակներում նա իր առաջին գոլը խփել է 2017 թվականի սեպտեմբերի 23-ին՝ «Բորնմութ»-ի դեմ խաղում։


== Միջազգային կարիերա ==
Սենեգալի ազգային հավաքականի կազմում Ումար Նիասը իր դեբյուտը նշել է 2013 թվականի հունվարի 15-ին՝ Չիլիի հավաքականի դեմ խաղում։
Նա իր առաջին միջազգային գոլը խփել է 2015 թվականի մայիսի 25-ին՝ Կոսովոյի հավաքականի դեմ խաղում։


== Վիճակագրություն ==


=== Ակումբային ===


=== Միջազգային ===


== Ձեռքբերումներ ==
Սենեգալի Պրեմիեր լիգայի չեմպիոն - 2011
Սենեգալի Երկրորդ լիգայի չեմպիոն - 2009
Ռուսաստանի գավաթակիր - 2015


== Ծանոթագրություններ ==


== Արտաքին հղումներ ==
Վիճակագրութունը National Football Teams կայքում(անգլ.)
Ցուցանիշները soccerbase.com կայքում (անգլ.)
Կարլա Մարկսա (գյուղ, Չեռնյախովսկի շրջան)

Անվան այլ կիրառումների համար տե՛ս՝ Կարլա ՄարկսաԿարլա Մարկսա (ուկրաիներեն՝ Карла Маркса), գյուղ Ուկրաինայի Ժիտոմիրի մարզի Չեռնյախովսկի շրջանում։ Հիմնադրվել է 1626 թվականին։
2001 թվականի տվյալներով Կարլա Մարկսա գյուղում բնակվում էր 102 մարդ։ Բնակավայրը զբաղեցնում է 0,684 կմ² տարածք։ Բնակչության խտությունը կազմում էր 149,12 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոնդուրովկա (գյուղ, Նեմիրովի շրջան)

Անվան այլ կիրառումների համար տե՛ս՝ ԲոնդուրովկաԲոնդուրովկա (ուկրաիներեն՝ Бондурівка), գյուղ Ուկրաինայի Վիննիցայի մարզի Նեմիրովի շրջանում։
2001 թվականի տվյալներով Բոնդուրովկա գյուղում բնակվում էր 328 մարդ։ Բնակավայրը զբաղեցնում է 1422 կմ² տարածք։ Բնակչության խտությունը կազմում էր 230,66 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դուդու Ավաթ

Դավիդ «Դուդու» Աուատ (եբր․: דוד «דודו» אוואט, հոկտեմբերի 17, 1977(1977-10-17), Nof HaGalil, Իսրայել, Հյուսիսային մարզ, Իսրայել), իսրայելացի նախկին ֆուտբոլիստ, դարպասապահ։ Այժմյան իսպանական «Մալիորկա» ակումբի գլխավոր մենեջեր։


== Կարիերա ==
Դուդու Ավաթը ծնվել է 1977 թվականի հոկտեմբերի 17֊ին Նացրատ Իլիթ քաղաքում։ Ֆուտբոլով սկսվել է զբաղվել Հայֆայի «Մակաբի» ֆուտբոլային դպրոցում։ Հիմնական կազմում խաղալու ցանկություն ունենալով նա չստորագրեց պայմանագիր մեծահասակների «Մակկաբի» ֆուտբոլային ակումբի հետ, այլ վերադարձավ հարազատ քաղաք, որի «Հապոել» ակումբը խաղում էր երկրորդ լիգայում։ 1998֊99 թվականների մրցաշարում Ավաթը նոր ակումբի հետ միասին՝ Հայֆիի «Հապոել», հաղթեց Իսրայելի առաջնությունը, և այդ մրցաշարից հետո սկսեց մշտապես հրավիրվել Իսրայելի հավաքական։
2001 թվականին Ավաթը տեղափոխվեց Հայֆիի «Մակկաբի» ակումբ, և օգնեց թիմին հաղթել Իսրայելի 2001֊02 թվականների առաջնությունը, իսկ 2002֊03 թվականներին իր ակումբը առաջին անգամ իր պատմության մեջ հայտնվեց Չեմպիոնների Լիգայի խմբային փուլ և կարողացավ նույնիսկ խմբում զբաղեցնել երրորդ հորիզոնականը։
2003 թվականին Ավաթը տեղափոխվեց իսպանական Սանռանդերյան «Ռասինգ» ակումբ, որին օգնեց մնալ բարձրագույն լիգայում։
2006 թվականին Ավաթը պայմանագիր ստորագրեց Լա Կուրինյան «Դեպորտիվոյի» հետ։ 2006-2007 մրցաշրջանում առաջնության լավագույն խաղացողների ցանկում, որը հրատարակվել է Don Balon ամսագրի կողմից, Ավաթը զբաղեցրել էր ութերորդ հորիզոնականը։ Հաջորդ մրցաշրջանում Ավաթը սկսեց մեկ այլ խաղացողի հետ պայքարել հիմնական կազմ ընդգրկվելու համար, իսկ այդ ֆուտբոլիստն էր Գուստավո Մունուան։ Մունուայում անցկացրած մեկ հանդիպումից հետո, երբ թիմը պարտություն կրեց, Ավաթը, պատասխանելով լրագրողի տված հարցին, ասաց, որ «թիմը իր իսկական մարզավիճակում չէր»։ Մունուան դա ընդունեց որպես անձնական վիրավորանք և Ավաթին հեռացրեց ձախ աչքից։ Ակումբը որոշեց չընդունել կողմերի ոչ ոքին, և բոլորը դարպասապահները ուղարկվեցին պահեստային նստարան։ Շուտով Ավաթը վերադարձավ կազմ, որովհետև թիմը կանգնել էր առաջնությունից դուրս մնալու եզրին, և օգնեց թիմին մնալ լիգայում, բացի դրանից, ամենավերջում «Դեպոր»-ը կարողացավ հասնել ՈՒԵՖԱ-ի խաղերի ասպարեզ։ Անտեսելով հաջող խաղերի շարքը, դարպասապահը հրաժարվեց մնալ թիմում։
2009 թվականի սկզբին Ավաթը տեղափոխվեց «Մալիորկա» ակումբ։ Այն ժամանակ ֆուտբոլիստի նոր ակումբը գտնվում էր 19-րդ հորիզոնականում, սակայն հզոր ավարտը (այդ թվում և իսրայելական դարպասապահի շնորհիվ) թույլատրեց թիմին ավարտել առաջնությունը լավագույն տասնյակում։
Մինչև 2013 թվականն էլ ներառյալ ֆուտբոլիստը եղել է Իսրայելի ֆուտբոլի ազգային հավաքականի հիմնական դարպասապահ։
2014 թվականի օգոստոսին Դուդու Ավաթը ավարտեց իր ֆուտբոլային կարիերան, իսկ հիմա աշխատում է, որպես իր հարազատ «Մալիորկա» ակումբի Գլխավոր մենեջեր։ 2014 թվականի հոկտեմբերի 5-ին Դուդու Ավաթը լքեց «Մալիորկա» ակումի Գլխավոր մենեջերի պաշտոնը։


== Ծանոթագրություններ ==


== Արտաքին հղումներ ==
Էջը bdfutbol.com կայքում
Կենսագրությունը Ռեալ Մալիորկայի կայքում Archived 2010-09-28 at the Wayback Machine.
Տրայպուի գավառ

Տրայպուի գավառ (պորտ.՝ Microrregião de Traipu), գավառ Բրազիլիայում, մտնում է Ալագոաս նահանգի մեջ։ Մտնում է Ալագոաս նահանգի գյուղատնտեսական շրջան (մարզ)ի մեջ։ Բնակչությունը կազմում է 35 734 մարդ 2003 թվականի տվյալով։ Զբաղեցված տարածքը 952 կմ²։ Բնակչության խտությունը 37,5 մարդ/կմ²։


== Վիճակագրություն ==
Համախառն ներքին արտադրանքը 2003 թվականին կազմել է 60 204 000 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 1 684 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2003 թվականին կազմել է 0,511։


== Գավառի կազմ ==
Գավառի կազմի մեջ են մտնում հետևյալ մունիցիպալիտետները.

Օլյու դե Ագուա Գրանդի
Սան Բրաս
Տրաիպու
Շեն խար վենախի

Շեն խար վենախի (վրաց.՝ შენ ხარ ვენახი, տառադարձում՝ Շեն խար վենախի), Միջնադարում եղել է Վրաստանի հիմնը։ Հիմնի տեքստը ամբողջությամբ վերագրվում է Դեմետրե I թագավորին (1093-1156)։ Երգի կոմպոզիտորը հայտնի չէ։ Ենթադրվում է, որ Դեմետրե I-ն է գրել հիմնը Դավիթ Գարեջայի վանքային համալիրում իր կալանքի ժամանակ։
Հիմնը նվիրված է Մարիամ Աստվածածնին, ինչպես նաև այն աղոթք էր Վրաց ուղղափառ եկեղեցուն։
Քանի որ երգը վերագրված չէր ոչ սրբերի, և ոչ էլ աստվածների անունով, այն միակ օրհներգն էր, որը աթեիստական Խորհրդային Միությունը թույլ տվեց իրականացնել։ Այդ ժամանակներում կար և՛ Արևելյան և՛ Արևմտյան Վրաստանների հիմներ, որոնք կատարվում էին տարբեր հնչերանգներով։
Հիմնը, որպես կանոն, կատարում են երգչախմբով առանց որոշակի գործիքների միջամտության։


== Տեքստի բառեր ==


== Արտաքին հղումներ ==
The Recovering Choir Director - [1] Archived 2008-12-03 at the Wayback Machine.
Sample Music by Kitka - [2] Archived 2007-03-11 at the Wayback Machine.
"You Are the Vineyard, Newly Blossomed: Contemporary Performance Aesthetics in Georgian Orthodox Chant"
[3]
Կարի (արբանյակ)

Կարի, Սատուրնի անկանոն արբանյակն է, հայտնաբերվել է Սքոթ Շեփարդի կողմից 2006 թվականին։
Զաբրոդ (գյուղ, Իզյասլավի շրջան)

Անվան այլ կիրառումների համար տե՛ս՝ ԶաբրոդԶաբրոդ (ուկրաիներեն՝ Забрід), գյուղ Ուկրաինայի Խմելնիցկիի մարզի Իզյասլավի շրջանում։
2001 թվականի տվյալներով Զաբրոդ գյուղում բնակվում էր 11 մարդ։ Բնակավայրը զբաղեցնում է 0,236 կմ² տարածք։ Բնակչության խտությունը կազմում էր 46,61 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լեդերգ

Լեդերգ (ֆր.՝ Lédergues), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 708 մարդ, բնակչության խտությունը` 19.50 մարդ/կմ²։ Բնակավայրը զբաղեցնում է 36.31 կմ² տարածք։


== Աշխարհագրություն ==
Գտնվում է Փարիզ քաղաքից 530 կմ հարավ, Թուլուզ քաղաքից` 100 կմ հյուսիս-արևելք, Ռոդեզ քաղաքից` 31 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 375 աշխատունակ (15-64 տարեկան)  բնակիչ, որոնցից ակտիվ էին 266-ը, իսկ ոչ ակտիվները` 109։ Ակտիվության ցուցանիշը կազմում է 70,9 %։ 266 աշխատունակ մարդկանցից աշխատել է 248 անձ (141 տղամարդ և 107 կին)։ Գործազուրկ են եղել 18 անձ (10 տղամարդ և 8 կին)։ 109 անաշխատունակներից 21-ը եղել են աշակերտներ կամ ուսանողներ, 60-ը` թոշակառուներ, իսկ 28-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ֆիլիպովկա (գյուղ, Խասանսկի շրջան)

Անվան այլ կիրառումների համար տե՛ս՝ ՖիլիպովկաՖիլիպովկա (ռուս.՝ Филипповка), գյուղ Ռուսաստանի Պրիմորիեի երկրամասի Խասանսկի շրջանի կազմում։
Բնակչությունը 2005 թվականին գրանցված տվյալներով կազմում էր 490 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լիսիցա (գյուղ, Կրասնոբակովսկի շրջան)

Լիսիցա (ռուս.՝ Лысица), գյուղ Ռուսաստանի, Նիժնի Նովգորոդի մարզի Կրասնոբակովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)